หุ้นปิดเช้าบวก 2.78 จุด
หุ้นเช้าปิดที่ระดับ 1,241.84 จุด เพิ่มขึ้น 2.78 จุด (+0.22%) มูลค่าการซื้อขาย 19,299 ล้านบาทสวนทางตลาดส่วนใหญ่ในภูมิภาค รับผลดีเก็งกำไรงบ บจ.
3 พ.ค. 2555

หุ้นเช้าปิดที่ระดับ 1,241.84 จุด เพิ่มขึ้น 2.78 จุด (+0.22%) มูลค่าการซื้อขาย 19,299 ล้านบาทสวนทางตลาดส่วนใหญ่ในภูมิภาค รับผลดีเก็งกำไรงบ บจ. 
ดัชนีหุ้นช่วงเช้าปิดที่ระดับ 1,241.84 จุด เพิ่มขึ้น 2.78 จุด (+0.22%) มูลค่าการซื้อขาย 19,299 ล้านบาท ตลาดหุ้นไทยดีกว่าภูมิภาคที่ส่วนใหญ่ปรับลงจากตัวเลขเศรษฐกิจที่แย่ลงของทั้งสหรัฐและยุโรป แต่ตลาดหุ้นไทยได้ประโยชน์จากการเก็งกำไรผลกำไร บจ.ที่จะออกมาดีทำให้ราคาหุ้นมีรีบาวน์ แนวโน้มช่วงบ่ายแกว่งกรอบจำกัดรอดูตลาดยุโรป รอผลประชุม ECB ผลประมูลพันธบัตรสเปนและฝรั่งเศส แต่คิดว่าไม่น่าจะมีอะไร
ตลาดหลักทรัพย์ปิดตลาดช่วงเช้าวันนี้ที่ระดับ 1,241.84 จุด เพิ่มขึ้น 2.78 จุด(+0.22%) มูลค่าการซื้อขาย 19,299 ล้านบาท 
การซื้อขายหุ้นช่วงเช้าวันนี้ ดัชนีเคลื่อนไหวในแดนบวกสลับลบ โดยแตะจุดสูงสุดของช่วงเช้าที่ 1,247.72 จุด และแตะจุดต่ำสุดของช่วงเช้าที่ระดับ 1,236.23 จุด
นายถนอมศักดิ์ สหรัตน์ชัย ผู้บังคับบัญชาสายงานวิจัย บล.โนมูระ พัฒนสิน กล่าวว่า ตลาดหุ้นไทยถือว่าดีกว่าภูมิภาคที่ส่วนใหญ่ปรับตัวลงจากปัจจัยเรื่องตัวเลขเศรษฐกิจที่ออกมาแย่ตัวลงของทั้งสหรัฐและยุโรป แต่ตลาดหุ้นไทยได้รับผลดีจากการเก็งกำไรผลประกอบการไตรมาส 1/55 ของบริษัทจดทะเบียนที่คาดว่าจะออกมาดี ทำให้ราคาหุ้นส่วนใหญ่รีบาวนด์ โดยเฉพาะหุ้นที่น่าสนใจ แนวต้านอยู่ที่ 1,246 จุด และ 1,252 จุด ส่วนแนวรับที่ 1,239 จุด
แนวโน้มช่วงบ่ายรอดูตลาดฝั่งยุโรปและผลประชุมธนาคารกลางสหภาพยุโรป(ECB)แต่เชื่อว่าคงจะไม่มีประเด็นพิเศษ รวมทั้งจับตาผลประมูลพันธบัตรฝรั่งเศสและสเปน โดยตลาดช่วงบ่ายอาจจะแกว่งในกรอบจำกัด บวก/ลบไม่มาก 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           CPALL มูลค่าการซื้อขาย 4,306.01 ล้านบาท ปิดที่  41.50 บาท ลดลง  35.00 บาท          PTTGC มูลค่าการซื้อขาย 1,504.56 ล้านบาท ปิดที่  72.00 บาท เพิ่มขึ้น  1.00 บาท          IVL   มูลค่าการซื้อขาย 1,077.29 ล้านบาท ปิดที่  36.00 บาท เพิ่มขึ้น  0.25 บาท           JAS   มูลค่าการซื้อขาย   822.41 ล้านบาท ปิดที่   3.36 บาท เพิ่มขึ้น  0.12 บาท          BANPU มูลค่าการซื้อขาย   601.49 ล้านบาท ปิดที่ 562.00 บาท ลดลง   6.00 บาท